b"\n_START_ARTICLE_\nEddie Eagan\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u siroma\xc5\xa1noj obitelji u Denveru. Studirao je pravo na Harvardu, a kasnije i na Oxfordu. Godine 1919 osvaja boksa\xc4\x8dki naslov AAU (Amateur Athletic Union) prvaka, a potom i naslov amaterskog prvaka Velike Britanije u boksu, dok na Olimpijskim igrama u Antwerpenu, 1920. godine osvaja zlatnu medalju u polute\xc5\xa1koj kategoriji, pobjediv\xc5\xa1i u finalu Norve\xc5\xbeanina Sverre S\xc3\xb8rsdala. Nastupa i na Igrama u Parizu 1924, ali ne osvaja medalju._NEWLINE_Eagan se vra\xc4\x87a na olimpijsku scenu 1932 godine, ovaj put kao \xc4\x8dlan posade ameri\xc4\x8dkog boba \xc4\x8detverosjeda, u sastavu: William Fiske, Edward Eagan, Clifford Gray i Jay O'Brien, te na ZOI 1932, u Lake Placidu, New York, (SAD), osvaja svoju drugu zlatnu olimpijsku medalju, \xc4\x8dime ulazi u \xc5\xa1portsku i olimpijsku povijest, a ostaje i do danas jedini \xc4\x8dovjek koji je uspio pobijediti i na Ljetnim i na Zimskim Olimpijskim igrama._NEWLINE_Eddie Eagan je kasnije postao odvjetnik, te u \xc4\x8dinu pukovnika ameri\xc4\x8dke vojske sudjeluje u Drugom svjetskom ratu._NEWLINE_U dobi od 70 godina umire u gradi\xc4\x87u Rye, u saveznoj dr\xc5\xbeavi New York."